Tyd vir jouself | Maart 2018 | Lééf met hart & siel
Tyd vir jouself | Maart 2018
Deur Christine Ferreira
“Wat ons die graagste wil hê, is iemand wat ons sal aanmoedig om te wees wie ons glo ons kan wees” Ralph Waldo Emmerson
Geure vir hom & haar
Chanel Coco Mademoiselle Eau de Parfum Intense ruik na patsjoelie, vanielje, sitrusskil en hout. R2 475 vir 100 ml
Justine Discover Eau de Toilette For Him is ’n vrugtige chypre-geur en ruik na pomelo, dennenaalde en lemoen. R259 vir 50 ml.
John Varvatos Artisan Pure Eau de Toilette (vir hom) is vars en manlik en ruik na sitrus en hout. R1 225 vir 75 ml.
Meer vog vir jou vel
La Mer het pas die nuwe La Mer Moisturizing Cool Gel Cream (R2 410 vir 30 ml) bekendgestel. Die nuwe room is veral geskik om ’n sensitiewe vel met tekens van inflammasie te kalmeer. Met dié bekendstelling is daar nou vyf verskillende luukse La Mer-vogrome om van te kies om jou vel mee te bevog: Crème de la Mer (luuks en ultra-ryk), The Moisturizing Soft Cream (’n soepel room), The Moisturizing Soft Lotion (veerlig en sag), La Mer Moisturizing Cool Gel Cream (langdurige bevogtiging wat gemak verseker) en die Moisturizing Matte Lotion (vir ’n kombinasie of olierige vel).
Mooier met ’n bril
As dit kom by brildra is deursigtige plastiekrame nou hoogmode. Dié Gant 00102944-raam van Specsavers is veral geskik vir ’n ovaalvormige gesig wat eerder langer as breër vertoon. Die byderwetse raam kos R1 990. Besoek www.specsavers.co.za vir meer inligting.
J’s Revive Wellness Spa in Highlands North, Johannesburg beslaan nie minder nie as drie vloere. Die dekor en inkleding is luuks en keurig en met die intrapslag voel jy lus om so lank as moontlik hier te kuier. Ontspan langs die binnehuise swembad, in die floteerbad, stoomkamer of rasulkamer en vergeet van die wêreld en sy sorge. Die spa bied ’n wye verskeidenheid behandelinge van manikuur tot pedikuur en gesigbehandelinge en masserings. Daar is ook gereelde spesiale aanbiedinge wat jou sak sal pas. Besoek www.js-revive.co.za of skakel 011 485 0122 vir meer inligting. Maak andersins ’n draai by @jsrevivewellnessspaSA op Facebook of volg op Instagram by js_revive_wellness_spa.
Dermalogica Ultra Calming barrier defense booster streel, voed en bevog ’n sensitiewe vel. R1 220.
Filorga Oxygen-Peel Re-oxgenenating micro peeling lotion vernuwe die vel sagkens met ’n kombinasie van ses afskilferende bestanddele. R520.
Elizabeth Arden Beautiful Colour Moisturizing Lipstick in Red Door is vir ’n beperkte tydperk beskikbaar. R295.
Exuviance AF Vitamin C20 Capsules bevat ’n hoë persentasie vitamiene C om die vel te laat straal. Smeer saans aan. R1 173.
Heliocare advanced gel SPF 50 met Fernblock bied van die beste sonbeskerming op die mark! R339.
Beveg pigmentasie met Sisley Lightening Hydration Emulsion. Dit bevat suurlemoen- en wit moerbei ekstrak. R2 314.
Optiphi Multi-Defence Skin Kit sluit alles wat jy nodig het om jou vel, as jy op reis is, te versorg. R445.
Beauté Pacifique Superfruit Skin Enforcement Day Creme Dry Skin beskerm die vel met kragtige anti-oksidante afkomstig van bessies, groen tee en appelblare. R795.
Bobbi Brown Skin Long-Wear Weightless Foundation SPF15 is veerlig, olievry en sal daglank hou. R630.